**17-nji amaly sapak**

**Maşyn parkynyň tehniki-ykdysady görkezijileri**

Ulanylyş kärhanasynyň tehniki-ykdysady görkezijileriniň esaslary.

Ulanylyş kärhanasynyň düzülen taslamasynyň netijeliligi we hili tehnikiykdysady görkezijileri bilen häsiýetlendirilýär we olar umumy (absolýut) we otnositel (udel) toparlara bölünýärler.Umumy görkezijilere: ýyllyk öndürijilik maksatnamasy, kömekçi gulluklarynyň we önümçilik binasynyň meýdany we göwrümi, olaryň bahasy, önümçilik işgärleriniň umumy sany, kadalaýyn aýlanýan serişdeleri, satylan, çykarylan önümiň öz-özüne düşýän gymmaty, umumy girdeji we başgalar degişlidir. Otnositel görkezijilerine: esasy serişdeleriň fondödeýjiligi, bir önümçilik işgärine we 1 m2 meýdanyna düşýän önümiň ýyllyk göýberilişi, hasap boýunça rentabelnosti, maşyn parkynyň taýýarlyk we tehniki taýdan peýdalanyş koefisientleri degişlidir.

Ulanylyş bazasynyň esasy görkezijileriniň hasaplamasy, gurluşyk işleriniň dürli görnüşleri boýunça, önümçilik maksatnamasyny ýerine ýetirmek üçin, tehniki ýumuşyň maglumatlary boýunça, maşyn parkynyň san taýdan we hil taýdan kesgitlenilişinden başlanýar. Önümçilik maksatnamasyny natural ölçeg birliginde kabul edýärler-teý gumyny galdyrmak, ýer gatlagyny diketmek m3-da, tekizlemek, düzlemek işleri m 2 –da, awtoýollary saklamak boýunça işleri km-de ýa-da m2 – da,önümçilik we ýaşaýyş obýektleriniň gurluşygy, jaýyň göwrüminden m3-da we başgalar. Gurluşyk maşynlarynyň zerur parkyny öndürjiligi, obýektlerdäki işiň berlen göwrümi boýunça ýa-da 1-mln. gurluşyk-montaž işlerine,gurluşyk maşynlarynyň zerurlyk görkezijileri boýunça saýlanylýar, soňra maşyn parkynyň summar bahasyny kesgitleýärler. Bazanyň jaýlarynyň we desgalarynyň bahasyny olaryň göwrümi boýunça we 1 m3 göwrümine beýgeldilen bahasyna görä kesgitleýärler.Önümçilik otaglaryndaky enjamlaryň bahasyny, jaýyň umumy bahasyna 60-70% deň edilip kabul edilýär.Ulag serişdeleriniň we daşky enjamlaryň bahasy hasaplanylýar.Maşyn bazasynyň tehniki hyzmat we ýeňil bejergisiniň ýyllyk meýilnamasynyň maglumatlary boýunça, önümçilik binasynyň zonalaryndaky iş göwrümini kesgitleýärler.

Parkdaky maşyn sany we bazanyň iş çalyşygy boýunça, maşinistleriň sanyny,zonalardaky işleriň zähmetgöwrümliligi boýunça bolsa, bazanyň önümçilik işçileriniň sanyny tapýarlar. Kategoriýalar we sagatlaýyn tarif stawkalary boýunça razrýad ulgamyna görä, önümçilik işçileriniň esasy aýlyk hakynyň fonduny kesgitleýärler.Goşmaça aýlyk hakyny, esasy summanyň 15-20% ölçeginde hasaplap töleýärler.Bazanyň galan kategoriýaly işgärlerine aýlyk hakynyň fonduny, önümçilik işçileriniň sanynyň şertlerinden tarif oklady boýunça kesgitleýärler. Şeýlelikde inžener-tehniki işgärleriniň sany, önümçilik işüileriniň umumy sanynyň 20-25%, kontor işgärleriniň 10-15%, kiçi hyzmat ediji işgärleriň 23%, howpsyzlyk we gorag işgärleriň 1-2% bolmalydyr.Alynan hasaplanan maglumatlar esasynda, bazanyň zähmet işi boýunça meýilnamasyny düzýärler. Soňra önümçilik-bejeriş bazasyny saklamagyň smetalaryny hem-de umumy sarp ediliş smetalary düzýärler. Maşynyň tehniki hyzmatyna we ýeňil bejergisine çykdajylary boýunça we maşyn-sagat öz-özüne düşýän gymaty boýunça kalkulasion kartoçkalary düzýärler.Öz-özüne düşýän gymaty boýunça meýilnamanyň gutarnykly bölümi bolup maşynlara tehniki hyzmat we bejergi geçirmäge çykdajylaryň smetasy bolup durýar.Şunlukda, bazanyň işlemegi üçin aýlanma serişdelerine zerurlygy hasaplanylýar.Soňundan bazanyň maliýe meýilnamasyny düzýärler we umumy girdejisini hasaplap kesgitleýärler hem-de taslanan bazanyň tehniki-ykdysady görkezijileriniň sanyna goşýarlar.

Ulanylyş kärhanasynyň tehniki-ykdysady görkezijileri: 1) Qö.ö.g. –öz-özüne düşýän gymaty boýunça, Qb-meýilnama-hasaplanan bahada, müň manat, möçberinde ýerine ýetirilýän işleriň göwrümi; 2) Na.b-abat we parkdaky maşynlaryň N ýaz umumy sany; 3) esasy fondlaryň bahasy Fes, müň manat; 4) Esasy fondlaryň Kf fondgaýtaryjylygy man/man; 5)Kadalaşdyrylan aýlanýan serişdeler Faýl.man; 6)Aýlanýan serişdeleriň dolanşygy D,günler; 7) Maşyn sagadyň öz-özüne düşýän gymmaty Cm-s, man; 8)Şertlenen tehniki hyzmat we ýeňil bejerginiň öz-özüne düşýän gymmaty CTH,ÝB.man; 9) Umumy girdeýji Пum=Qb- Qö.ö.g., man; 10) Umumy rentabelnostlylygy Pum=100 Пum/ Fes+Faýl % hasabynda; 11)Hasap boýunça girdeýji Пhas= Пum-Stöl.f-Sf müň. man. Bu ýerde Stöl.f  we Sf –fiksirlenen tölegler; 12) hasap boýunça rentabelnostlylygy Phas=100 Пhas/ Fes+Faýl % hasabynda; 13) Işgärleriň umumy sany Rişg. 14) Işçileriň umumy sany Rişç.; 15) Işleýän bir adamyň öndürmesi

V= Qb / Raýl. man/ adam; 16) işleýän bir işçiniň öndürmesi V= Qb / Rhas. man/ adam; 17) zähmet hakynyň fondy Zf man; 18) önümçilik meýdany Fön.b m2-da; 19) 1 m2 – da meýdanyndan önüm alynyşy Kf =Qb/ Fön.b man;20) parkyň taýýarlyk koeffisienti Ktaý= Nab / Nýaz ; 21) Maşyn parkyny tehniki taýdan ulanylyş koeffisienti

Kt.ul=Dişg.çal / Dişg.ýyl bu ýerde Dişg.çal – fakt boýunça işlenen çalyşyk (smena) sany; Dişg.ýyl - ýyldaky iş çalyşyklarynyň (smenalarynyň) meýilleşdirilen sany.

Bazanyň tehniki-ykdysady görkezijileriniň we ykdysady netijeliliginiň hasaplanylyşynyň usuly şu gurluşyk kadalarynda, ýagny CH 509-78, CH 423-71, ГОСТ 14. 005-75 hem-de okuw gollanmalarynda görkezilen. Hasaplamanyň netijeleri, jedwel görnüşinde ýerine ýetirilip, resminama ýaly bazanyň taslamasynyň düşündiriş hatyna çatylýar.


**Tehniki –ykdysady görkezijileriň hasaplanylyşy.**

Kärhanalaryň we ussahanalaryň hususan-da, hojalayk-hasaplaşyk kärhanalarynyň işlerine baha bermek üçin , bu kärhanalaryň önümçilik kuwwatyny häsiýetlendirmek , geçen ýyllaryň iş jemlerini deňeşdirmek mümkin bolan birnäçe tehniki-ykdysady görkezijiler bar. Agzalan görkezijiler kärhananyň meýilnamalaşdyrylan we geçiren guramaçylyk hemde tehnologik çäreleriniň maksada laýykdygyna baha bermäge , bir kärhananyň işiniň jemlerini beýleki kärhananyň işiniň jemleri bilen deňeşdirmäge mümkinçilik berýär.

Tehniki –ykdysady görkezijiler absolýut (umumy ýa-da deslapky ) we otnositel (döredilen ýa-da udel) görkezijilere bölünýär.

*Bejeriş kärhanasynyň önümçilikmeýdanynyň 1 m2 –na degişli edilen gurluşyk – montaž işleriniň, enjamlaryň,abzallaryň,esbaplaryň,inwentarlaryň we gurallaryň ortaça bahalary*.

7-nji jedwel



*Absolýut görkezijiler şeýle kesgitlenýär:*

Kärhananyň esasy önümçilik fondlary aşakdaky formula boýunça hasaplanylýar.

*Cf=Cjaý+Cenj+Ca.e.g.i.*

Formuladaky : *Cjaý***–**jaýlaryň we desgalaryň bahasy,man;*Cenj*-oturdylan enjamlaryň bahasy,man;*Ca.e.g.i.* – abzallaryň, esbaplaryň , gurallaryň we inwentaryň bahasy, man.

Şu deňlikler boýunça Ci bahalar kesgitlenýär.

*Cjaý=C’jaýFö.m; Cenj=C’enj Fö.m; Ca.e.g.i=C’a.e.g.i Fö.m.;*

Deňliklerdäki- *C’jaý, C’enj, C’a.e.g.i*– jaýlaryň we desgalaryň; oturdylan enjamlaryň; abzallaryň, esbaplaryň, gurallaryň we inwentaryň udel bahalary, man./m2 (jedwele seret); *Fö.m.-*kärhananyň ýa-da ussahananyň önümçilik meýdany, m2 Stanoklaryň sany tehnologik hasaplamak bilen kesgitlenýär.

Stanok howlusynyň (parkynyň) kuwwaty stanoklaryň sany bilen hasaplanýar. Kärhananyň aýlanýan fondy – bu aýlanýan fondlaryň we dolanşykdaky fondlaryň baha görnüşinde aňladylýan jemidir.Guralyş prinsipi boýunça olar kadalaşdyrylýan we kadalaşdyrylmaýan toparlara bölünýär hem-de aşakdaky formula boýunça kesgitlenýär.

*Caýl.f = Caýl.ýer.ser + Cdol.aýl.ser.*

formuladaky *Caýl.ýer.ser*– ýokaru guramalar tarapyndan berk reglamentirlenen aýlanýan we önümçiligiň çäginde ýerleşýän serişdeler ; *Cdol.aýl.ser.* –dolanyşyk çägindäki ähli aýlanýan serişdeler.

Şu aňlatma boýunça *Caýl.ýer.ser* bahasy hasaplanyp çykarylýar

*Caýl.ýer.ser= Cat.ş+ Сmat ener +Ctaý.ön + Cal.çal.fon +Сgutm.ön.*

aňlatmadaky: *Cat.ş*-ätiýaçlyk şaýlaryň bahasy; *Сmat ener* **–** esasy we kömekçi hem-de beýleki materiallaryň, çalt iýlip könelişýän gurallaryň,esbaplaryň,inwentarlaryň hem-de önümçiligiň tehnologik zerurlyklary üçin energetikanyň ähli görnüşleriniň jemlenen bahasy; *Ctaý.ön –* skladdaky taýýar önümleriň bahasy;*Cal.çal.fon* – ýygnalýan birlikleriň we alyş -çalyş fondynyň detallarynyň bahasy (taýýar önümiň bahasynyň 1,0....1.5% kabul edilýär); *Сgutm.ön. –* gutarylmadyk önümçiligiň bahasy. Köplenç aşakdaky kabul edilýär

*Cdol.aýl.ser. = 0.2 Caýl.f*

Onda *Caýl.f* bahasy şeýle tapylýar

*Caýl.f =1.25 Caýl.ýer.ser*

Absolýut görkezijilere , şeýle hem önümçilik maksatnamasy, işleýänleriň sany, önümiň bejerilişiniň özüne düşýän gymmaty , önümiň umumy (haryt) göwrümi, bejeriş kärhanasynyň girdejisi we tygşytlanan ýyllyk serişdeleri degişlidir. Umumy önim *Wв* aşakdaky formula boýunça kesgitlenilýär.

*Wв= Ný.ön.m. Ctut.lom.*

Bu ýerde :*Ný.ön.m* –kärhananyň getirilen birliklerdäki ýyllyk önümçilik

maksatnamasy ; *Ctut.lom.* – degişli obýektiň tutuş (lomaý) bahasy Şu deňlik bilen *Ný.ön.m.* bahasy hasaplanýar.

*Ný.ön.m.=Tu.ý.z.syg. / Tm*

Deňlikdäki *Tu.ý.z.syg.* – kärhanada işleriň umumy ýyllyk zähmet sygymy, adam – sagat;*Tm* – maşynyň ýa-da agregatyň bejerilişiniň zähmet sygymy adam-sag.

Kärhananyň meýilnama (balans) boýunça girdejisini hasaplamagyň formulasy

*Пb=( Ctut.lom.- Cm) Ný.ön.m.*

Bu ýerde: *Cm* – maşynyň bejerilişiniň özüne düşýän gymmaty.

Maşynlaryň we enjamlaryň bejerilişiniň özüne düşýän gymmatyny aşaklatmakdan alnan ýyllyk tygşytlylyk (girdeýji) aşakdaky aňlatma boýunça kesgitlenilýär.

*Эg = (C1 –C2) Ný.ön.m.*

Aňlatmadaky, *C1 we C2* maşynlaryň we enjamlaryň bejerilişiniň deslapky we taslamasy düzülýän bejeriş kärhanalarynda özüne düşýän gymmaty.

*Otnositel tehniki ykdysady görkezijiler* aşakdaky ýaly kesgitlenýär.

Kärhananyň meýdanlarynyň ulanylyş koeffisienti aşakdaky formula boýunça kesgitlenýär.

*η b.k= Fö.m /Fä.m*

Formuladaky *Fä.m* – kärhananyň ähli meýdany

Esasy fondlaryň 1manadyna *Cý.ön.m.,* önümçilik işçileriniň birine *Cm* kärhananyň önümçilik meýdanynyň 1 m2 *Cf* goýberilen umumy önümi aşakdaky deňlikler boýunça hasaplanyp çykarylýar

*Cý.ön.m= Wb /Cf; Cm=Wb/ Pý.ön.m. ; Cf=Wb/Fö.m*

Täze tehnikany ornaşdyrmakdan alynýan ýyllyk ykdysady netije şu baglanyşyk boýunça kesgitlenýär

*Эg.t=[(C1t+En K1)-(C2t+En K2)]Ný.m*

Baglanyşykdaky *C1t* we *C2t* – täze tehnika ornaşdyrylmazyndan öň we ornaşdyrylandan soň önüm birliginiň özüne düşýän gymmaty, man; *K1* we *K2*– täze tehnika ornaşdyrylmazyndan öň we ornaşdyrylandan soň önüm birligine düýpli maýa goýumlary; *En-* ykdysady netijeliliginiň normatiw koeffisienti (bejeriş kärhanalary üçin *En=* 0.2); *Ný.m-*bejerilişiň ýyllyk maksatnamasy.

Goşmaça düýpli maýa goýumlaryň *td.m* özüni ödeýiş möhleti şu aňlatma boýunça hasaplanyň çykarylýar

*td.m=(Cb1-Cb2) / (C1t –C2t) Ný.m*

Bu ýer-de *Cb1*we*Cb2*– desgalaryň, enjamlaryň, esbaplaryň täze tehnika ornaşdyrylmazyndan öňki we ornaşdyrylandan soňky balans bahalary.